stanford-oval/wikipedia huggingface dataset:
รายชื่อละครโทรทัศน์ทาง ททบ.5 เอชดี
แหล่งข้อมูลอื่น

ปี 2560 เราจะได้ชมละครช่อง 5 อีกครั้ง คุณจะให้ลงช่วงวัน-เวลาใดดี : pantip.com
เรื่องย่อละครช่อง5 ใหม่ล่าสุด ปี 2560 : gossipstar.mthai.com
เรื่องย่อละคร ดูทีวีออนไลน์ ทีวีย้อนหลังช่อง5 : movie.sanook.com
ละครช่อง 5 ละครย้อนหลัง ละครใหม่ : siamzone.com
‘ช่อง5’ปรับใหญ่ขยับเรตติ้ง ดึงบันเทิง-ซีรีส์ดังสะกดคนดู : thansettakij.com[ลิงก์เสีย]
รวมละคร-ซีรีส์เด็ด ปี 60 ช่องใหญ่หงายไพ่หวังเรียกเรตติ้ง : thairath.co.th
ทำไปก็เจ๊ง! “บอย ถกลเกียรติ” เตรียมโยกละครช่อง 5 เสียบช่อง one ทั้งหมด : manager.co.th[ลิงก์เสีย]
ปิดฉาก 23 ปี ละครเรื่องยาว "เอ็กแซ็กท์+ช่อง 5" เรื่องไหน "ยอดแย่" ที่สุด ? : pantip.com
(ย้อนรอยละคร)มาดูละครเก่าๆทางช่อง5ที่หลายๆคนอาจจะลืมไปแล้วกันครับ : pantip.com
(ย้อนรอยละครเอ็กแซกท์)เมื่อวันฟ้าเปลี่ยนสี ละครดราม่าเข้มข้น ที่ออกอากาศประเดิมการปรับผังละครช่อง5(ครั้งแรก)ในปี2548 : pantip.com
(ย้อนรอยละครเอ็กแซกท์)หนี้รัก ละครโรแมนติกดราม่าเข้มข้น กับการเจอกันในละครครั้งแรกของก้อง สหรัถและแหม่ม คัทลียา : pantip.com
(ย้อนรอยละครเอ็กแซกท์)พิษกุหลาบ อีกหนึ่งละครดราม่ารสแซ่บ และเป็นละครเรื่องแรกที่น้ำผึ้ง ณัฐริกามาร่วมงานกับค่ายเอ็กแซกท์ : pantip.com
(ย้อนรอยละครเอ็กแซกท์)เพลงผีบอก อ๊อฟ พงศ์พัฒน์,ชาคริต,แนน ชลิตา : pantip.com
(ย้อนรอยละครเอ็กแซกท์)บ่วงรัก เวอร์ชันเปปเปอร์ รัฐศาสตร์-ฟาง พิชญา : pantip.com
ย้อนรอยละคร : หากคุณๆ ยังจำ ละครเรื่อง บาปรัก ของ Exact ได้ : pantip.com
(ย้อนรอยละครเอ็กแซกท์)เจ้าแม่จำเป็น ดู๋ สัญญา-ตอง ภัครมัย : pantip.com
ย้อนรอย 2 หนังละครไทย ที่ถ่ายติด "วิญญาณ" ออกกล้องมาด้วย : dek-d.com
(ย้อนรอยละครเอ็กแซกท์)พินัยกรรม ละครเข้มข้นเฉือดเชือนที่รวมนักแสดงเด็ดๆเอาไว้มากมาย : pantip.com
ดาราล้นสังกัด เอ็กแซ็กท์ ปิ๊งไอเดียป้องกันเด็กสมองไหล หนีตายไปช่องอื่น : thairath.co.th
TV5HD1 : th-th.facebook.com
#ช่อง5 : twitter.com
สถานีวิทยุโทรทัศน์กองทัพบก ช่อง5 : instagram.com
สถานีกองทัพบกช่อง5(สนามเป้า) : instagram.com
ยุคทองหนังทีวีไทย Glory60s.com : th-th.facebook.com
Thai Movie Posters  : th-th.facebook.com
ภาพจากหนังสือเรื่องย่อละครไทย-Moouanbooks : th-th.facebook.com
↑
อำเภอทุ่งเสลี่ยม

| อำเภอทุ่งเสลี่ยม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thung Saliam
คำขวัญ: พระศิลามิ่งขวัญ โด่แม่ถันเด่นสง่า สวยล้ำค่าหินอ่อน เอื้ออาทรน้ำใจ รักษาไว้วัฒนธรรม
แผนที่จังหวัดสุโขทัย เน้นอำเภอทุ่งเสลี่ยม
พิกัด: 17°19′16.69″N 99°33′42.12″E﻿ / ﻿17.3213028°N 99.5617000°E﻿ / 17.3213028; 99.5617000
ประเทศ:  ไทย
จังหวัด: สุโขทัย
พื้นที่
 • ทั้งหมด: 569.932 ตร.กม. (220.052 ตร.ไมล์)
ประชากร (2564)
 • ทั้งหมด: 49,075 คน
 • ความหนาแน่น: 86.11 คน/ตร.กม. (223.0 คน/ตร.ไมล์)
รหัสไปรษณีย์ : 64150
รหัสภูมิศาสตร์: 6409
ที่ตั้งที่ว่าการ: ที่ว่าการอำเภอทุ่งเสลี่ยม หมู่ที่ 1 ตำบลทุ่งเสลี่ยม อำเภอทุ่งเสลี่ยม จังหวัดสุโขทัย 64150
เว็บไซต์: http://www.thungsaliam.org/ อำเภอทุ่งเสลี่ยม
 ส่วนหนึ่งของสารานุกรมประเทศไทย
ทุ่งเสลี่ยม (ไทยถิ่นเหนือ: ) เป็นอำเภอหนึ่งของจังหวัดสุโขทัย เดิมเป็นส่วนหนึ่งของตำบลนาทุ่ง อำเภอสวรรคโลก ซึ่งจัดตั้งเป็นตำบลทุ่งเสลี่ยมในปี พ.ศ. 2479 และจัดตั้งขึ้นเป็นกิ่งอำเภอทุ่งเสลี่ยมใน พ.ศ. 2500 และยกฐานะเป็นอำเภอทุ่งเสลี่ยม ในปี พ.ศ. 2502 เป็นประตูสู่อารยธรรมล้านนา โดย "ทุ่งเสลี่ยม" เป็นภาษาล้านนา หมายถึง ทุ่งสะเดา
นายอำเภอทุ่งเสลี่ยม ปัจจุบัน นางสุภาวิณี นวลหงษ์
ที่ตั้งและอาณาเขต

อำเภอทุ่งเสลี่ยมมีอาณาเขตติดต่อกับเขตการปกครองข้างเคียงดังนี้
ทิศเหนือ  ติดต่อกับอำเภอศรีสัชนาลัย
ทิศตะวันออก  ติดต่อกับอำเภอสวรรคโลก
ทิศใต้  ติดต่อกับอำเภอศรีสำโรง และอำเภอบ้านด่านลานหอย
ทิศตะวันตก  ติดต่อกับอำเภอเถิน (จังหวัดลำปาง)
ประวัติ

ทุ่งเสลี่ยม  คนพื้นบ้านออกเสียงว่า โต้ง – สะ – เหลี่ยม “โต้ง” คือ “ทุ่ง” “เสลี่ยม” มาจากคำว่า “สะเลียม” สะเลียมเป็นพันธุ์ไม้ที่ขึ้นอยู่ทั่วไป  มีรสขม ดอกและใบรับประทานได้ ก็คือสะเดานั่นเอง อำเภอทุ่งเสลี่ยมเคยมีต้นสะเดามากมาย ต่อมามีคนเขียนผิดจากสะเลียม เป็น “เสลียม” จึงต้องอ่านว่า สะ – เหลียม ซึ่งเป็นวิธีอ่านอักษรนำ บ้านโต้งสะเลียมจึงเป็นบ้านโต้งเสลียม (สะเหลียม) ทุ่งเสลี่ยมขณะนั้นอยู่ในเขตการปกครองของตำบลนาทุ่ง   อำเภอสวรรคโลก จังหวัดสวรรคโลก คนบ้านทุ่งสะเหลี่ยมส่วนใหญ่อพยพมาจากอำเภอเถิน จังหวัดลำปาง ใช้ภาษาล้านนา เมื่ออยู่ในปกครองของสุโขทัยจึงพยายามพูดเหมือนคนสุโขทัย เมื่อเขียนตามคำบอกออกเสียง สะ – เหลี่ยม จึงเขียนว่า “เสลี่ยม” ตามสำเนียงของชาวสุโขทัย เมื่อเป็นทุ่งเสลี่ยมชาวสุโขทัยก็ออกเสียงว่า  “ทุ่งซะเหลียม”
วันที่ 1 พฤศจิกายน 2479 ตั้งตำบลทุ่งเสลี่ยม แยกออกจากตำบลนาทุ่ง
วันที่ 18 พฤศจิกายน 2484 ตั้งตำบลกลางดง แยกออกจากตำบลทุ่งเสลี่ยม
วันที่ 1 มกราคม 2485 ยุบตำบลกลางดง รวมกับตำบลทุ่งเสลี่ยม
วันที่ 10 มิถุนายน 2490 ตั้งตำบลกลางดง แยกออกจากตำบลทุ่งเสลี่ยม
วันที่ 4 มิถุนายน 2500 แยกพื้นที่ตำบลทุ่งเสลี่ยม ตำบลกลางดง จากอำเภอสวรรคโลก มาตั้งเป็น กิ่งอำเภอทุ่งเสลี่ยม และให้ขึ้นการปกครองกับอำเภอสวรรคโลก
วันที่ 24 กันยายน 2500 ตั้งตำบลไทยชนะศึก แยกออกจากตำบลเมืองบางขลัง และตำบลทุ่งเสลี่ยม
วันที่ 10 มกราคม 2502 ยกฐานะจากกิ่งอำเภอทุ่งเสลี่ยม อำเภอสวรรคโลก เป็น อำเภอทุ่งเสลี่ยม
วันที่ 29 ตุลาคม 2506 จัดตั้งสุขาภิบาลทุ่งเสลี่ยม ในท้องที่บางส่วนของหมู่ 1,2,3,4 ตำบลทุ่งเสลี่ยม
วันที่ 16 กันยายน 2508 โอนพื้นที่หมู่ 9 (ในขณะนั้น) ของตำบลบ้านแก่ง อำเภอศรีสัชนาลัย มาขึ้นกับตำบลกลางดง อำเภอทุ่งเสลี่ยม และโอนพื้นที่หมู่ 10 (ในขณะนั้น) ของตำบลบ้านแก่ง อำเภอศรีสัชนาลัย มาขึ้นกับตำบลไทยชนะศึก อำเภอทุ่งเสลี่ยม
วันที่ 28 กันยายน 2514 ตั้งตำบลบ้านใหม่ไชยมงคล แยกออกจากตำบลไทยชนะศึก
วันที่ 16 ตุลาคม 2527 ตั้งตำบลเขาแก้วศรีสมบูรณ์ แยกออกจากตำบลบ้านใหม่ไชยมงคล
วันที่ 30 มกราคม 2539 ยกฐานะสภาตำบลทุ่งเสลี่ยม (เฉพาะนอกเขตสุขาภิบาลทุ่งเสลี่ยม) สภาตำบลกลางดง สภาตำบลไทยชนะศึก สภาตำบลบ้านใหม่ไชยมงคล และสภาตำบลเขาแก้วศรีสมบูรณ์ ขึ้นเป็นองค์การบริหารส่วนตำบลทุ่งเสลี่ยม องค์การบริหารส่วนตำบลกลางดง องค์การบริหารส่วนตำบลไทยชนะศึก องค์การบริหารส่วนตำบลบ้านใหม่ไชยมงคล และองค์การบริหารส่วนตำบลเขาแก้วศรีสมบูรณ์ตามลำดับ
วันที่ 27 พฤษภาคม 2541 กำหนดพื้นที่เขตตำบลในท้องที่ใหม่ โดยให้ตำบลกลางดง มี 13 หมู่บ้าน ตำบลทุ่งเสลี่ยม มี 10 หมู่บ้าน ตำบลไทยชนะศึก มี 8 หมู่บ้าน ตำบลเขาแก้วศรีสมบูรณ์ มี 7 หมู่บ้าน และตำบลบ้านใหม่ไชยมงคล มี 5 หมู่บ้าน
วันที่ 25 พฤษภาคม 2542 ยกฐานะจากสุขาภิบาลทุ่งเสลี่ยม เป็นเทศบาลตำบลทุ่งเสลี่ยม ด้วยผลของกฎหมาย
วันที่ 23 มีนาคม 2549 จัดตั้งหมู่บ้านใหม่ในเขตอำเภอทุ่งเสลี่ยม ดังนี้
(1) แยกบ้านใหม่ หมู่ที่ 1 ตำบลเขาแก้วศรีสมบูรณ์ จัดตั้งเป็นหมู่ที่ 9 บ้านใหม่เขาแก้ว
(2) แยกบ้านสามหลัง หมู่ที่ 5 ตำบลเขาแก้วศรีสมบูรณ์ จัดตั้งเป็นหมู่ที่ 10 บ้านศรีสมบูรณ์
(3) แยกบ้านใหม่ หมู่ที่ 3 ตำบลเขาแก้วศรีสมบูรณ์ จัดตั้งเป็นหมู่ที่ 11 บ้านใหม่ไทยชนะศึก
(4) แยกบ้านกมลราษฎร์ หมู่ที่ 1 ตำบลบ้านใหม่ไชยมงคล จัดตั้งเป็นหมู่ที่ 9 บ้านใหม่ไชยเจริญ
วันที่ 18 กรกฎาคม 2551 ยกฐานะองค์การบริหารส่วนตำบลเขาแก้วศรีสมบูรณ์ เป็น เทศบาลตำบลเขาแก้วศรีสมบูรณ์
วันที่ 27 มกราคม 2557 ยกฐานะองค์การบริหารส่วนตำบลกลางดง เป็นเทศบาลตำบลกลางดง
การแบ่งเขตการปกครอง > การปกครองส่วนภูมิภาค

อำเภอทุ่งเสลี่ยมแบ่งพื้นที่การปกครองออกเป็น 5 ตำบล 59 หมู่บ้าน ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. | บ้านใหม่ไชยมงคล |  | (Ban Mai Chai Mongkhon) |  | 9 หมู่บ้าน |
| 2. | ไทยชนะศึก |  | (Thai Chana Suek) |  | 11 หมู่บ้าน |
| 3. | ทุ่งเสลี่ยม |  | (Thung Saliam) |  | 13 หมู่บ้าน |
| 4. | กลางดง |  | (Klang Dong) |  | 15 หมู่บ้าน |
| 5. | เขาแก้วศรีสมบูรณ์ |  | (Khao Kaeo Si Sombun) |  | 11 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอทุ่งเสลี่ยมประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลทุ่งเสลี่ยม ครอบคลุมพื้นที่หมู่ที่ 1 และหมู่ที่ 9 รวมถึงบางส่วนของหมู่ที่ 2-8 ของตำบลทุ่งเสลี่ยม
เทศบาลตำบลเขาแก้วศรีสมบูรณ์ ครอบคลุมพื้นที่ตำบลเขาแก้วศรีสมบูรณ์ทั้งตำบล
เทศบาลตำบลกลางดง ครอบคลุมพื้นที่ตำบลกลางดงทั้งตำบล (จะเปลี่ยนแปลงฐานะเป็นเทศบาลเมืองในวันที่ 28 มีนาคม 2568)
องค์การบริหารส่วนตำบลบ้านใหม่ไชยมงคล ครอบคลุมพื้นที่ตำบลบ้านใหม่ไชยมงคลทั้งตำบล
องค์การบริหารส่วนตำบลไทยชนะศึก ครอบคลุมพื้นที่ตำบลไทยชนะศึกทั้งตำบล
องค์การบริหารส่วนตำบลทุ่งเสลี่ยม ครอบคลุมพื้นที่ตำบลทุ่งเสลี่ยม (นอกเขตเทศบาลตำบลทุ่งเสลี่ยม)
แหล่งข้อมูลอื่น

เว็บไซต์อำเภอทุ่งเสลี่ยม เก็บถาวร 2011-02-07 ที่ เวย์แบ็กแมชชีน
สมเด็จพระมหาวีรวงศ์ (มานิต ถาวโร)

| สมเด็จพระมหาวีรวงศ์ (มานิต ถาวโร) |
| --- | --- |

ส่วนบุคคล
เกิด: 29 ธันวาคม พ.ศ. 2460 (100 ปี 316 วัน ปี)
มรณภาพ: 10 พฤศจิกายน พ.ศ. 2561   โรงพยาบาลจุฬาลงกรณ์ สภากาชาดไทย กรุงเทพมหานคร
นิกาย: ธรรมยุติกนิกาย
การศึกษา: ป.ธ. 9
ตำแหน่งชั้นสูง
ที่อยู่: วัดสัมพันธวงศารามวรวิหาร กรุงเทพมหานคร
อุปสมบท: 8 พฤษภาคม พ.ศ. 2480
พรรษา: 81
ตำแหน่ง: อดีตเจ้าอาวาสวัดสัมพันธวงศาราม วรวิหาร อดีตกรรมการมหาเถรสมาคม
สมเด็จพระมหาวีรวงศ์ (มานิต ถาวโร) เป็นสมเด็จพระราชาคณะ อดีตเจ้าอาวาสวัดสัมพันธวงศารามวรวิหาร และอดีตกรรมการมหาเถรสมาคม เคยดำรงตำแหน่งคณะผู้ปฏิบัติหน้าที่สมเด็จพระสังฆราช มีวัตรปฏิบัติเรียบง่าย งดงาม น่าเลื่อมใส ดุจเดียวกับพระกัมมัฏฐาน ที่ครั้งหนึ่งเคยเดินธุดงค์ไปบนเส้นทางเดียวกับพระกัมมัฏฐานสายหลวงปู่มั่น ภูริทตฺโต เน้นการปฏิบัติภาวนาพร้อมกับการปฏิบัติเคร่งครัดตามพระธรรมวินัย ก่อนจะหันเหชีวิตมุ่งหน้าสู่การเรียนพระปริยัติธรรมตามแนวทาง “คันถธุระ” จนประสบผลส่าเร็จสูงสุด ได้เปรียญธรรม 9 ประโยค และได้น้อมนำหลักธรรมค่าสอนของพระพุทธองค์มาสู่การปฏิบัติ อบรมสั่งสอนพุทธบริษัท บริหารการคณะสงฆ์ นำความเจริญรุ่งเรืองให้กับพระพุทธศาสนาโดยรวม
ชาติภูมิ

สมเด็จพระมหาวีรวงศ์ (มานิต ถาวโร) เกิด ณ วันที่ 29 ธันวาคม พ.ศ. 2460 ที่บ้านบ่อชะเนง ตำบลหนองแก้ว อำเภออำนาจเจริญ จังหวัดอุบลราชธานี (ปัจจุบันเป็นอำเภอหัวตะพาน จังหวัดอำนาจเจริญ) โยมบิดาชื่อช่วย โยมมารดาชื่อกา นามสกุล ก่อบุญ เป็นบุตรคนที่ 4 ในจำนวนพี่น้อง 11 คน
นอกจากเจ้าประคุณสมเด็จฯ แล้วยังมีผลผลิตทางธรรมจากบ้านบ่อชะเนงและเป็นญาติกับเจ้าประคุณสมเด็จฯ อีก 2 รูป คือ หลวงปู่ขาว  อนาลโย และพระราชปรีชาญาณมุนี (หลอม มหาวิริโย ป.ธ.7) เจ้าอาวาสวัดบ่อชะเนงและเจ้าคณะจังหวัดอำนาจเจริญ (รูปปัจจุบัน)
บรรพชาและอุปสมบท

สมเด็จพระมหาวีรวงศ์ ได้บรรพชาเมื่อ พ.ศ. 2472 ที่วัดบ้านบ่อชะเนง ตำบลหนองแก้ว อำเภออำนาจเจริญ จังหวัดอุบลราชธานี (ปัจจุบันเป็นจังหวัดอำนาจเจริญ) โดยมีญาคูโม้เป็นพระอุปัชฌาย์ และ ต่อมาได้ออกธุดงค์ติดตามครูบาอาจารย์สายหลวงปู่มั่น ผ่าน จังหวัด ร้อยเอ็ด สารคาม ขอนแก่น ได้บรรพชาญัติเป็นสามเณรธรรมยุต โดยมีพระญาณวิศิษฏ์สมิทธิวีราจารย์ (สิงห์ ขนฺตยาคโม) ณ.วัดป่าวิเวกธรรม จ.ขอนแก่น เป็นพระอุปัชฌาย์
ต่อมาในปี พ.ศ. 2480 ขณะอายุ 20 ปี ได้อุปสมบท ณ พระอุโบสถวัดสัมพันธวงศ์ วันที่ 8 พฤษภาคม พ.ศ. 2480 โดยมีพระมหารัชมังคลาจารย์ (เทศ นิทฺเทสโก) ขณะดำรงสมณศักดิ์เป็นที่พระรัชชมงคลมุนี เจ้าอาวาสวัดสัมพันธวงศ์ เป็นพระอุปัชฌาย์ พระครูสุวรรณรังษี (สุวรรณ ชุตินฺธโร) เป็นพระกรรมวาจาจารย์ พระครูปลัดเส็ง ทินฺนวโร เป็นพระอนุสาวนาจารย์ (ภายหลังรับพระราชทานสมณศักดิ์ที่ พระเนกขัมมมุนี)
การศึกษาพระปริยัติธรรม > ช่วงแรก

พ.ศ. 2475 สมเด็จพระมหาวีรวงศ์ได้เริ่มศึกษาพระปริยัติธรรมที่วัดอรัญญิกาวาส (วัดโพนแก้ว) อ่าเภอเมืองนครพนม จังหวัดนครพนม หลังจากที่บรรพชาเป็นสามเณรมาแล้ว 3 ปี สอบได้ ดังนี้
พ.ศ. 2476 นักธรรมชั้นตรี
พ.ศ. 2478 นักธรรมชั้นโท
การศึกษาพระปริยัติธรรม > ช่วงที่สอง

พ.ศ. 2474 เดินทางไปศึกษาเล่าเรียนต่อที่กรุงเทพมหานครและจำพรรษาที่วัดสัมพันธวงศ์ตลอดมา โดยส่าเร็จการศึกษาปริยัติธรรมทั้งแผนกธรรมและแผนกบาลี ดังนี้
พ.ศ. 2480 เปรียญธรรม 3 ประโยค
พ.ศ. 2481 เปรียญธรรม 4 ประโยคและนักธรรมชั้นเอก
พ.ศ. 2484 เปรียญธรรม 5 ประโยค
พ.ศ. 2486 เปรียญธรรม 6 ประโยค
พ.ศ. 2488 เปรียญธรรม 7 ประโยค
พ.ศ. 2492 เปรียญธรรม 8 ประโยค
พ.ศ. 2499 เปรียญธรรม 9 ประโยค
สมณศักดิ์

5 ธันวาคม 2499 เป็นพระราชาคณะชั้นสามัญที่ พระอริยเมธี
5 ธันวาคม 2507 เป็นพระราชาคณะชั้นราชที่ พระราชกวี นรสีหพจนปิลันธน์ คันถธุรบัณฑิต ยติคณิสสร บวรสังฆาราม คามวาสี
5 ธันวาคม 2514 เป็นพระราชาคณะชั้นเทพที่ พระเทพปัญญามุนี ตรีปิฎกบัณฑิต ศาสนกิจธุราทร ยติคณิสสร บวรสังฆาราม คามวาสี
5 ธันวาคม 2519 เป็นพระราชาคณะชั้นธรรมที่ พระธรรมบัณฑิต วิจิตรปฏิภาณสุโกศล วิมลคัมภีรญาณ นิเทศกาจารย์วิภูสิต ยติคณิสสร บวรสังฆาราม คามวาสี
5 ธันวาคม 2532 เป็นพระราชาคณะเจ้าคณะรองที่ พระอุดมญาณโมลี สีลาจารวราภรณ์ สาทรหิตานุหิตวิมล โสภณธรรโมวาทานุสาสนี ตรีปิฎกบัณฑิต ธรรมยุติกคณิสสร บวรสังฆาราม คามวาสี
5 ธันวาคม 2544 เป็นสมเด็จพระราชาคณะที่ สมเด็จพระมหาวีรวงศ์ จาตุรงคประธานวิสุต พุทธพจนมธุรธรรมวาที ตรีปิฎกปริยัติโกศล วิมลศีลาจารวัตร พุทธบริษัทปสาทกร ธรรมยุตติกคณิสสร บวรสังฆาราม คามวาสี อรัณยวาสี นับเป็นรูปที่ 7 แห่งกรุงรัตนโกสินทร์
มรณภาพ

สมเด็จพระมหา​วีรวงศ์ ถึงแก่มรณภาพด้วยโรคระบบหายใจล้มเหลว เมื่อวันที่ 10 พฤศจิกายน​ พ.ศ. 2561 เวลา 17.00 น. ณ โรงพยาบาลจุฬาลงกรณ์ สิริอายุ 100 ปี 316 วัน พรรษา 81 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 28 เมษายน พ.ศ. 2562 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ตำแหน่ง

เจ้าอาวาสวัดสัมพันธวงศ์ กรุงเทพมหานคร
ที่ปรึกษาเจ้าคณะภาค 11 (ธรรมยุต)
กรรมการมหาเถรสมาคม
กรรมการสภามหาวิทยาลัย มหาวิทยาลัยมหามกุฏราชวิทยาลัย
คณะผู้ปฏิบัติหน้าที่สมเด็จพระสังฆราช
ปิยบุตร แสงกนกกุล

| ปิยบุตร แสงกนกกุลต> ม. จ.ช. |
| --- | --- |
ปิยบุตร ใน พ.ศ. 2563

เลขาธิการคณะก้าวหน้า
อยู่ในวาระ
เริ่มดำรงตำแหน่ง  18 มีนาคม พ.ศ. 2563  (4 ปี 364 วัน)
เลขาธิการพรรคอนาคตใหม่
ดำรงตำแหน่ง 27 พฤษภาคม พ.ศ. 2561 – 21 กุมภาพันธ์ พ.ศ. 2563  (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
ก่อนหน้า: ก่อตั้งพรรค
ถัดไป: ชัยธวัช ตุลาธน   (พรรคก้าวไกล)
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 21 กุมภาพันธ์ พ.ศ. 2563  (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
 
ข้อมูลส่วนบุคคล
เกิด: 23 ตุลาคม พ.ศ. 2560 (7 ปี) กรุงเทพมหานคร ประเทศไทย
พรรคการเมือง: อนาคตใหม่ (2561–2563) คณะก้าวหน้า (2563-ปัจจุบัน)
การเข้าร่วม พรรคการเมืองอื่น: คณะนิติราษฎร์
คู่สมรส: เออเชนี เมรีโอ [en]
ศิษย์เก่า: มหาวิทยาลัยธรรมศาสตร์ (น.บ.) มหาวิทยาลัยตูลูส (ปร.ด.)
อาชีพ:  นักการเมือง  นักวิชาการ  อาจารย์ 
ชื่อเล่น: ป๊อก

ปิยบุตร แสงกนกกุล ต.ม. จ.ช. (เกิด 23 ตุลาคม พ.ศ. 2560) ชื่อเล่น ป๊อก เป็นนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ ประธานคณะกรรมาธิการการกฎหมาย การยุติธรรม และสิทธิมนุษยชน อดีตเลขาธิการพรรคพรรคอนาคตใหม่ อดีตอาจารย์ประจำคณะนิติศาสตร์ มหาวิทยาลัยธรรมศาสตร์ อดีตสมาชิกคณะนิติราษฎร์ ปัจจุบันเขาดำรงตำแหน่งเลขาธิการคณะก้าวหน้า
ประวัติ

ปิยบุตร เกิดเมื่อวันที่ 23 ตุลาคม พ.ศ. 2522 ที่กรุงเทพมหานคร เป็นบุตรคนที่ 3 ในจำนวนพี่น้องทั้งหมด 4 คน ชื่อของเขามีที่มาจากวันเกิดของเขาซึ่งตรงกับวันปิยมหาราช เขาเกิดในครอบครัวชนชั้นกลางเชื้อสายจีน แต่พ่อแม่ให้ความสำคัญกับเรื่องการศึกษาของลูก ๆ เป็นอย่างมาก ซึ่งต้องแลกกับการใช้ชีวิตอย่างเหน็ดเหนื่อย ทำงานหนักและอดออม แต่ถึงอย่างนั้นก็ยังลงท้ายด้วยภาระหนี้สินจากความต้องการสร้างอนาคตให้ลูก
ปิยบุตร จบการศึกษาชั้นมัธยมศึกษาจากโรงเรียนอัสสัมชัญ (ร่วมรุ่นกับ จักรพงษ์ จักราจุฑาธิบดิ์) แล้วเข้าศึกษาต่อระดับปริญญาตรี คณะนิติศาสตร์ มหาวิทยาลัยธรรมศาสตร์ จนจบได้รับเกียรตินิยมอันดับ 2 เขาได้รับทุนการศึกษาจากรัฐบาลฝรั่งเศสให้ไปศึกษาต่อระดับปริญญาโทและเอก ปิยบุตรจบปริญญาโท DEA (Master 2) สาขากฎหมายมหาชนและกฎหมายสิ่งแวดล้อม คณะนิติศาสตร์ มหาวิทยาลัยน็องต์ ประเทศฝรั่งเศส วิทยานิพนธ์เรื่อง “ข้อความคิดเรื่องผู้มีส่วนได้เสียในคดีปกครองสิ่งแวดล้อม” (2546 - 2547) และ ปริญญาเอก เกียรตินิยมดีมาก โดยมติเอกฉันท์ (Mention Très Honorable avec Félicitations) มหาวิทยาลัยตูลูส (Toulouse) ประเทศฝรั่งเศส (2553) วิทยานิพนธ์เรื่อง “ศาลปกครอง: การกำเนิดของสถาบัน”
ปิยบุตรให้ความสนใจประเด็นต่าง ๆ ทางสังคมมาโดยตลอด แม้ในระหว่างที่เขาได้รับทุนจากรัฐบาลฝรั่งเศสให้ไปเรียนปริญญาโทและเอกอยู่ที่นั่น ก็ไม่ได้ศึกษาเฉพาะวิชากฎหมายที่ตัวเองเรียนอยู่เท่านั้น แต่ยังใช้เวลาค้นคว้าประวัติศาสตร์การเมือง ปรัชญา วัฒนธรรม รวมทั้งขบวนการทางสังคมที่เคลื่อนไหวผลักดันประเด็นต่าง ๆ ทั้งในฝรั่งเศสและประเทศยุโรปอื่น ๆ ในขณะที่ยังคงติดตามการเมืองไทยและแสดงความคิดเห็นอยู่โดยตลอด
เมื่อวันที่ 15 มีนาคม พ.ศ. 2561 ปิยบุตร ได้ลาออกจากมหาวิทยาลัยธรรมศาสตร์ ด้วยตำแหน่งสุดท้ายคือ รองศาสตราจารย์ประจำภาควิชากฎหมายมหาชน หลังรับราชการมาตั้งแต่ปี 2547เพื่อจับมือกับ ธนาธร จึงรุ่งเรืองกิจ และผู้ที่มีความเห็นทางการเมืองคล้ายกันอีกจำนวนหนึ่ง ยื่นจดจัดตั้งพรรคการเมืองในนามพรรคอนาคตใหม่ ด้วยความตั้งมั่นจะสร้างการเมืองใหม่แห่งความหวัง การกลับคืนสู่หนทางที่การปกครองจะยึดโยงอยู่กับประชาชน และสร้างสรรค์ประเทศไทยที่อนาคตอยู่ในมือประชาชนอย่างแท้จริง
บทบาททางการเมือง

วันที่ 15 มีนาคม พ.ศ. 2561 ปิยบุตร และธนาธร จึงรุ่งเรืองกิจ อดีตนักธุรกิจในเครือไทยซัมมิท และผู้สนับสนุนจำนวน 24 คน ได้ยื่นขอจดทะเบียนพรรคการเมืองภายใต้ชื่อพรรคอนาคตใหม่ ต่อคณะกรรมการการเลือกตั้ง ต่อมานายธนาธรได้รับมติเห็นชอบ 473 เสียงจากที่ประชุมใหญ่ผู้จดจัดตั้งพรรค เมื่อวันที่ 27 พฤษภาคม พ.ศ. 2561 ให้ดำรงตำแหน่งหัวหน้าพรรคคนแรก โดยตำแหน่งหัวหน้าพรรคดังกล่าวจะมีวาระตามข้อกำหนดของพรรค 4 ปี ในขณะที่ ปิยบุตร แสงกนกกุล ได้รับเลือกเป็นเลขาธิการพรรคคนแรก
ในช่วงปลายปี พ.ศ. 2562 เขาได้รับการโหวตจากสื่อมวลชนประจำรัฐสภาให้ได้รับฉายาว่า "ดาวเด่น" จากการเปิดประเด็นเรื่องการถวายสัตย์ปฏิญาณต่อพระมหากษัตริย์ไม่ครบถ้อยคำตามที่รัฐธรรมนูญกำหนด หลังศาลรัฐธรรมนูญสั่งยุบพรรคอนาคตใหม่ในเดือนกุมภาพันธ์ 2563 เขาแยกออกมาตั้งกลุ่มชื่อ คณะก้าวหน้า
วันที่ 14 ตุลาคม พ.ศ. 2563 เขาได้เข้าร่วมชุมนุมกับกลุ่มคณะประชาชนปลดแอก ร่วมกับ วิญญู วงศ์สุรวัฒน์ บริเวณทำเนียบรัฐบาลไทย เขาเรียกร้องให้ พล.อ.ประยุทธ์ จันทร์โอชา ลาออกจากตำแหน่งนายกรัฐมนตรี
ชีวิตส่วนตัว

ด้านชีวิตส่วนตัวสมรสกับ เออเชนี เมรีโอ (Eugenie Merieau) อดีตอาจารย์ชาวฝรั่งเศส ประจำคณะรัฐศาสตร์ มหาวิทยาลัยธรรมศาสตร์ โดยปัจจุบันสอนอยู่ที่มหาวิทยาลัยเกิททิงเงิน ประเทศเยอรมนี
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
แหล่งข้อมูลอื่น

ปิยบุตร แสงกนกกุล ที่เฟซบุ๊ก
ปิยบุตร แสงกนกกุล ที่เอกซ์ (ทวิตเตอร์)
งานเขียนของปิยบุตรในคณะก้าวหน้า
| ด ค กพรรคอนาคตใหม่ |
| --- | --- | --- |
| หัวหน้าพรรค | ธนาธร จึงรุ่งเรืองกิจ |  |
| เลขาธิการพรรค | ปิยบุตร แสงกนกกุล |  |
| โฆษกพรรค | พรรณิการ์ วานิช |  |
| หัวข้อที่เกี่ยวข้อง |  คณะก้าวหน้า  พรรคก้าวไกล  พรรคประชาชน (พ.ศ. 2567)  |  |
กษิดิ์เดช ปลูกผล

| กษิดิ์เดช ปลูกผล |
| --- | --- |
เกิด: 25 ตุลาคม พ.ศ. 2539 (28 ปี) กษิดิ์เดช ปลูกผล
สัญชาติ: ไทย
ส่วนสูง: 181 เซนติเมตร
น้ำหนัก: 65 กิโลกรัม
ศิษย์เก่า: โรงเรียนไผทอุดมศึกษา โรงเรียนสารวิทยา คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
อาชีพ: นักแสดง,นักร้อง
ปีที่แสดง: 2563–ปัจจุบัน
ผลงานเด่น:  ทิว - ใครคืออองชองเต (2565)  เชร์ (แหลม) - ชอกะเชร์คู่กันต์ (2566)  มิว - เพื่อนต้องห้าม (2566)  อาร์ม - สายรหัสเทวดา (2567) 
สังกัด: จีเอ็มเอ็มทีวี (2565–ปัจจุบัน)
กษิดิ์เดช ปลูกผล (เกิด 25 ตุลาคม พ.ศ. 2539) เป็นนักแสดง นักร้อง และนายแบบชาวไทยสังกัดจีเอ็มเอ็มทีวี เขาเคยเป็นสมาชิกวงบอยแบนด์ "Cute Chef" สมัยเรียนมหาวิทยาลัย ผลงานเด่นของเขาได้แก่ “ใครคืออองชองเต” (2565), “ชอกะเชร์คู่กันต์”(2566) , “เพื่อนต้องห้าม” (2566) และ “สายรหัสเทวดา” (2567) ชื่อแฟนด้อมของเขาคือ ชาวบรรณา
ประวัติ

กษิดิ์เดชเกิดเมื่อวันที่ 25 ตุลาคม พ.ศ. 2539 ที่กรุงเทพมหานคร ส่วนสูง 181 ซม. หนัก 65 กก. จบการศึกษาระดับประถมศึกษาจากโรงเรียนไผทอุดมศึกษา ระดับมัธยมศึกษาจากโรงเรียนสารวิทยา และระดับปริญญาตรีจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
คู่รักในจอ

คู่รักในจอของกษิดิ์เดชคือ จิรัชพงศ์ ศรีแสง ซึ่งทั้งคู่รู้จักกันในชื่อ “ฟอสบุ๊ค” จริง ๆ แล้วพวกเขาเป็นเพื่อนสนิทที่เรียนโรงเรียนเดียวกันตั้งแต่อนุบาลจนถึงมัธยม พวกเขาเล่นเป็นคู่รักกันครั้งแรกในเรื่องใครคืออองชองเต ต่อมาพวกเขาได้แสดงละครคู่กันในละครเรื่อง “ชอกะเชร์คู่กันต์”, “เพื่อนต้องห้าม” และ สายรหัสเทวดา
ผลงาน > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 2563 | พจมาน สว่างคาตา | บุ๊ค | นักแสดงสมทบ |
ผลงาน > ละครซีรีส์

| ปี | เรื่อง | รับบท | ช่อง | หมายเหตุ |
| --- | --- | --- | --- | --- |
| 2563 | บทเพื่อน บทเพลง Friend Forever | มาสเตอร์กฤต | ช่อง 9 เอ็มคอตเอชดี | นักแสดงสมทบ |
| 2565 | ใครคืออองชองเต | เธโอ หรือ ทิว | จีเอ็มเอ็ม 25 | นักแสดงหลัก |
| 2565 | รักสลับโลก | คู่รัก | จีเอ็มเอ็ม 25 | นักแสดงรับเชิญ |
| 2565 | คู่แท้ แม่ไม่เลิฟ | ซัน | จีเอ็มเอ็ม 25 | นักแสดงสมทบ |
| 2566 | ชอกะเชร์คู่กันต์ | เชร์ (แหลม) | จีเอ็มเอ็ม 25 | นักแสดงหลัก |
| 2566 | อยากเห็นท้องฟ้าเป็นอย่างวันนั้น | เชร์ (แหลม) | จีเอ็มเอ็ม 25 | นักแสดงหลัก |
| 2566 | เพื่อนต้องห้าม | มิว | จีเอ็มเอ็ม 25 | นักแสดงหลัก |
| 2567 | แค่ที่แกง | ชล | จีเอ็มเอ็ม 25 | นักแสดงสมทบ |
| 2567 | บ้านหลอน On Sale | วิชา | จีเอ็มเอ็ม 25 | รับเชิญ (ตอนที่ 7) |
| 2567 | สายรหัสเทวดา | อาร์ม | จีเอ็มเอ็ม 25 | นักแสดงหลัก |
| รอประกาศ | ความลับในบทเพลงที่บรรเลงไม่รู้จบ | บทเพลง | จีเอ็มเอ็ม 25 | นักแสดงหลัก |
คุณาธิป ปิ่นประดับ

| คุณาธิป ปิ่นประดับ |
| --- | --- |
เกิด: 22 เมษายน พ.ศ. 2537 (30 ปี) กรุงเทพมหานคร ประเทศไทย
อาชีพ:  นักแสดง  ยูทูบเบอร์ 
ปีที่แสดง: พ.ศ. 2556–ปัจจุบัน
ผลงานเด่น: นิก – ม.6/5 ปากหมาท้าผี (2556)  เป้ง – วัยเป้งง นักเลงขาสั้น (2557)  ต๊อด – เลิฟเฮี้ยวเฟี้ยวต๊อด (2558) 
สังกัด: ฟิล์มกูรู
คุณาธิป ปิ่นประดับ (เกิด 22 เมษายน พ.ศ. 2537) ชื่อเล่น นิก เป็นนักแสดงชาวไทย มีผลงานภาพยนตร์เรื่องแรก ม.6/5 ปากหมาท้าผี (2556)
ประวัติ

จบระดับมัธยมศึกษาตอนต้นที่ โรงเรียนบดินทรเดชา (สิงห์ สิงหเสนี) ระดับมัธยมศึกษาตอนปลายจบที่โรงเรียนมัธยมวัดมกุฏกษัตริย์ จบคณะนิเทศศาสตร์ สาขาวิชาภาพยนตร์ มหาวิทยาลัยรังสิต
ชีวิตส่วนตัว

ปัจจุบันคบหากับ รดา ดุษยารินทร์ เป็นนางแบบโฆษณา
ผลงาน > ภาพยนตร์

ม.6/5 ปากหมาท้าผี รับบท นิก
ม.6/5 ปากหมาท้าผี 2 รับบท นิก
ม.6/5 ปากหมาท้าผี 3 รับบท นิก
ตายโหง ตายเฮี้ยน ตอนท่าล้อซอย 9 รับบท บิ๊ก
วัยเป้งง นักเลงขาสั้น รับบท เป้ง
สตรีเหล็ก ตบโลกแตก  เป็นคู่แข่งอีกทีม
เลิฟเฮี้ยวเฟี้ยวต๊อด รับบท ต๊อด
หลวงพี่แจ๊ส 4G รับบท มโน เด็กในวัด
หลวงพี่แจ๊ส 5G รับบท มโน เด็กในวัด
ป๊าด888 แรงทะลุนรก รับบท วิน
กัดกระชากเกรียน รับบท นักฆ่าซอมบี้ (รับเชิญท้ายเรื่อง)
สงกรานต์แสบสะท้านโลกันต์ รับบท ลอยกระทง
หลวงตา มหาเฮง รับบท ต้นกล้า
บอกโลกให้รู้ว่า กูรักมึง รับบท นิก
ปลุกพยนต์ รับบท เจษ
เสือเผ่น 1 รับบท หมี
วัยเป้ง นักเลงขาสั้น 2 รับบท เป้ง/นิกคุ
ผลงาน > เพลง

เพลง I love ครู - (เพลงประกอบภาพยนตร์ ม.6/5 ปากหมาท้าผี)
เพลง โอม...แม่นาคช่วยที - (เพลงประกอบภาพยนตร์ ม.6/5 ปากหมาท้าแม่นาค)
เพลง วัยเป้งนักเลงขาสั้น (เพลงประกอบภาพยนตร์ วัยเป้งง นักเลงขาสั้น)
เพลง follow me (เพลงประกอบภาพยนตร์ ม.6/5 ปากหมาท้าผี)
เพลง Love Tott (เพลงประกอบภาพยนตร์ เลิฟเฮี้ยวเฟี้ยวต๊อด)
เพลง หลวงพี่4G (เพลงประกอบภาพยนตร์ หลวงพี่แจ๊ส4G)
เพลง ป๊าด 8 (เพลงประกอบภาพยนตร์ 888 แรงทะลุนรก)
เพลง ครับสวัสดีครับ (feat) บักจูโน่
เพลง หน้าสด NICKKU feat RUNG
ผลงาน > ผลงานโฆษณา

ภาพยนตร์โฆษณาข้าวเกรียบอบกรอบตราฮานามิ ชุดที่ 1
ภาพยนตร์โฆษณาข้าวเกรียบอบกรอบตราฮานามิ ชุดที่ 2
ภาพยนตร์โฆษณาข้าวเกรียบอบกรอบตราฮานามิ ชุดที่ 3
ผลงาน > พิธีกร > โทรทัศน์

พ.ศ. 2540 : ทุกวัน-วัน เวลา น. ทางช่อง ช่อง (กด) ร่วมกับ  (เริ่มวันที่)
ผลงาน > พิธีกร > ออนไลน์

พ.ศ. 2563 : อย่าขัดน้อง ทางช่อง YouTuber:NICKKU CHANNEL
พ.ศ. 2564 : - ทางช่อง YouTuber:NICKKU CHANNEL
แหล่งข้อมูลอื่น

คุณาธิป ปิ่นประดับ ที่อินสตาแกรม
สิงห์ เชียงราย สเตเดียม

บทความนี้เกี่ยวกับสนามฟุตบอลในจังหวัดเชียงราย สำหรับสนามฟุตบอลในจังหวัดปทุมธานีที่เคยใช้ชื่อว่า "ลีโอสเตเดียม" ดูที่ บีจีสเตเดียม
| --- | --- |
สิงห์ เชียงราย สเตเดียม

th
ที่ตั้ง: เชียงราย, ประเทศไทย
พิกัด: 19°57′25″N 99°52′29″E﻿ / ﻿19.956944°N 99.874722°E﻿ / 19.956944; 99.874722
เจ้าของ: สิงห์ เชียงราย ยูไนเต็ด
ผู้ดำเนินการ: สิงห์ เชียงราย ยูไนเต็ด
ความจุ: 12,000 ที่นั่ง
พื้นผิว: หญ้าจากวากานด้า
เปิดใช้สนาม: 7 กรกฎาคม 2555
การใช้งาน
สิงห์ เชียงราย ยูไนเต็ด สิงห์ เชียงราย ซิตี้
สิงห์ เชียงราย สเตเดียม หรือชื่อเดิม ยูไนเต็ด สเตเดียม, สิงห์ สเตเดียม และลีโอ เชียงราย สเตเดียม เป็นสนามเหย้าของสิงห์ เชียงราย ยูไนเต็ดและสิงห์ เชียงราย ซิตี้ ตั้งอยู่หน้าสนามบินนานาชาติแม่ฟ้าหลวง จังหวัดเชียงราย
ลักษณะของสนามเป็นสนามฟุตบอลที่ไม่มีลู่วิ่งกั้นระหว่างสนามกับอัฒจันทร์ สนามวางตัวในแนวตะวันออก-ตะวันตก ภายใต้พื้นสนามมีการระบายน้ำโดยใช้ระบบระบายน้ำแบบก้างปลา พื้นสนามเป็นหญ้าพันธุ์เบอร์มิวดาปลูกโดยใช้วิธีการหว่าน อัฒจันทร์มี 4 ด้าน ประกอบด้วย
อัฒจันทร์ทิศใต้ (มีหลังคาและติดถนน)
อัฒจันทร์ทิศตะวันตก (หลังประตู) ซึ่งจะมีการจัดสรรพื้นที่ในการเชียร์ให้กับแฟนบอลฝั่งทีมเยือน
อัฒจันทร์ทิศตะวันออก (หลังประตู)
อัฒจันทร์ทิศเหนือ (มีหลังคา) ซึ่งเป็นอัฒจันทร์หลัก และมีความจุเยอะที่สุด
เมื่อปลายปี พ.ศ. 2559 ได้มีการดำเนินการก่อสร้างเพิ่มเติม เช่น ตกแต่งห้องต่าง ๆ ภายใต้อัฒจันทร์ ตกแต่งหลังคาและเติมเก้าอี้ ห้องแถลงข่าว ห้องสุขา เพื่อเป็นการเตรียมความพร้อมยกระดับทีมให้ได้ตามมาตรฐาน คลับ ไลเซนซิ่ง และได้เปิดตัวชื่อสนามใหม่เป็น สนามสิงห์ สเตเดียม เมื่อวันที่ 4 กุมภาพันธ์ 2560 ตามผู้สนับสนุนหลักคือ บริษัท สิงห์ คอร์เปอเรชั่น จำกัด
ต่อมาในปี พ.ศ. 2564 บริษัท ไทยลีก จำกัด ได้ทำการอนุมัติในการเปลื่ยนชื่อสนามจาก สิงห์ สเตเดียม เป็น ลีโอ เชียงราย สเตเดียม ตามชื่อผู้สนับสนุนหลักคือ เบียร์ลีโอ
และในปี พ.ศ. 2566 บริษัท ไทยลีก จำกัด ได้ทำการอนุมัติในการเปลื่ยนชื่อสนามจาก ลีโอ เชียงราย สเตเดียม เป็น สิงห์ เชียงราย สเตเดียม ตามชื่อผู้สนับสนุนหลักคือ สิงห์